text: Litauere taget med stjålne cykler
  25 marts 2016 kl. 17.24
  To litauere blev torsdag aften fanget med bilen fyldt med stjålne cykler lige syd for den danske grænse. Flere af cyklerne er stjålet i Danmark. 
  To lituaiske mænd på hendholdsvis 49 og 32 år blev torsdag aften stoppet af tysk politi på motorvejen lige syd for den danske grænse. Det skriver det tyske politi i Flensborg i en pressemeddelelse. Litauernes bil, en Mercedes Transporter, indholdt ti spritnye cykler, som mændene påstod at have købt i Danmark.
  Mændene kunne imidlertid ikke fremvise kvitteringer på cyklerne. Tysk politi kontaktede derfor dansk politi, som kunne bekræfte, at mindst fire af cyklerne er meldt stjålet. De danske myndigheder har meddelt, at de gerne vil have de to mænd udleveret. De er foreløbigt fængslet i Flensborg.
  Det er tredje gang i løbet af de seneste ti dage, at tysk politi har stoppet østeuropæere med stjålne cykler lige syd for den danske grænse. I alt er der tale om 36 værdifulde cykler - og mere end 200 stykker elektronisk værktøj, som er konfiskeret.
  Det har i dag ikke været muligt at få en kommentar fra det danske politi til historien.
  